પણ બૉસ, રણદીપ હૂડા અત્યારે કોહલી જેવા સુપર ફૉર્મમાં છે. અહીં એક સેકન્ડ માટે પણ તે સરબજિતના કૅરૅક્ટરમાંથી બહાર નીકળતો નથી. જેલમાં તેના પર થતું ખોફનાક ટૉર્ચર, વર્ષોની યાતના પછી તેનાં શરીર, અવાજ અને બૉડી-લૅન્ગ્વેજમાં આવતું પરિવર્તન એ બધું જ જેન્યુઇન લાગે છે. સરબજિતનો પરિવાર જ્યારે તેને વર્ષો પછી પહેલી વાર જેલમાં મળવા આવે છે એ આખી ફિલ્મનો બેસ્ટ સીન છે. પરિવાર આવે એ પહેલાંની તેની તૈયારીઓ, એ મેળાપ વખતના સંવાદો બધું જ (ઐશ્વર્યાની હાજરી છતાં) હચમચાવી મૂકે એવું છે. એ સીનમાં સરબજિતની પત્ની અને બન્ને દીકરીઓ પણ હાજર છે, છતાં કેન્દ્રમાં તો ઍશ જ રહે છે. ઈવન સીટિંગ-અરેન્જમેન્ટ પણ એવી જ છે.